Борис Младенов-Young
Обичах те! И още продължавам…

chitanka.info

Обичах те! И още продължавам

халката си да нося с пиетет,

и да се хваля, че след петдесет-

годишен брак все тъй те обожавам.

Обичах те! Ти беше най-доброто

с което Бог — Съдба ме надари.

Постигнах и най-дръзките мечти —

спечелих с теб шестицата от ТОТО.

Обичах те! И още те обичам,

макар че съм от сетива лишен

и на бостанско плашило приличам,

и ти си баба крехка и ранима…

Със всеки, края приближаващ ден

ми ставаш все по-скъпа и любима!!!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.